ELi eriesindaja- kelleks on praegu Pierre Morel - ülesanne on edendada häid ja lähedasi suhteid piirkonna riikide ning ELi vahel, aidata kaasa demokraatia, õigusriigi, hea valitsemistava ning inimõiguste ja põhivabaduste tugevdamisele Kesk-Aasias ja suurendada ELi tegevuse tõhusust piirkonnas. Tegevuse suurem tõhusus tuleks saavutada muu hulgas tihedama koostöö abil teiste osaliste ning rahvusvaheliste organisatsioonide, näiteks Euroopa Julgeoleku- ja Koostööorganisatsiooniga (OSCE).